Document ID: /fineweb-2-swissfilter-quality_10-filterrobots/filtered/02038.jsonl.gz/1219

Minisguard dals 22.04.2017
- Sonda, 22.4.2017, 17:40
La Tirchia va novas vias - las vuschs criticas èn però dad aut
En la Tirchia hai dà ina votaziun impurtanta. I va per la refurma da la constituziun. Ma tge vul quai dir? La populaziun ha decis da dir gea a 18 leschas novas. Quellas dattan oravant tut dapli pussanza al president Recep Tayyip Erdoğan. La critica da l'opposiziun e da l’Europa è dentant stada gronda. Il Minisguard declera per tge ch’i va insumma.
En slalom sin il flum
Selina Shrestha va cun canu en la disciplina slalom. Ella siemia da pudair far part als campiunadis europeics e mundials. Ma sco ch'igl è en general tar il sport, ed era el sport da canu, n’è quai betg uschè simpel. Ins sto esser fitg ambizius, impunder bler temp e natiralmain ch'in tal sport custa.
Il Minisguard mussa cun tge che Selina ha da cumbatter per pudair far ses sport, ma era tge che dat ad ella il schlantsch per far slalom cun canu.